Q8 Danmark A/S ejes halvt af KPI (Kuwait Petroleum International) og halvt af det svenske OK ekonomiks förening. I 2012 fusionerede de to virksomheder Q8 Danmark og OKQ8 Sverige, og de blev slået sammen til et af Skandinaviens største brændstofselskaber under navnet OKQ8 Scandinavia. De to virksomheder arbejder under fælles værdier men under to forskellige varemærker. I Danmark hedder Q8 derfor fortsat Q8 ud mod kunderne. Q8 driver 110 bemandede servicestationer under navnet Q8 og 134 ubemandede automatanlæg under navnet F24 . F24 er virksomhedens selvbetjeningstilbud til kunder om billigere benzin, diesel og bilvask end på de bemandede Q8 servicestationer. Q8 har servicestationer spredt ud over hele landet og de har kontor i Ørestaden på Amager, lidt uden for København centrum.  Qvik To Go I Danmark har Q8 et butikskoncept ved navn Qvik To Go. Alle Q8s bemandede stationer har en QvikTo Go butik. Qvik To Go konceptet dækker over en gennemført brandstrategi der omfatter både forretningsdrift, butiksdesign og varesortiment. Konceptet henvender sig til mennesker i bevægelse med forfriskninger der gavner både kunder, miljø og økonomien. I QvikTo Go butikkerne er der mulighed for både at tanke kroppen op til den helt store sult eller sødt til ganen. Det er også muligt at tage en af de verdensberømte kopper kvalitetskaffe fra Starbucks med, når du er på farten .  Olieprodukter Det brændstof og den fyringsolie, Q8 sælger i Danmark, produceres primært på basis af olie fra Nordsøen. Q8 Danmark A/S køber og sælger sine produkter på det nordiske marked.